DECIZIA DE PUNERE ÎN APLICARE (UE) 2018/945 A COMISIEI

din 22 iunie 2018

privind bolile transmisibile și problemele de sănătate speciale conexe care trebuie să facă obiectul supravegherii epidemiologice, precum și definițiile de caz relevante

(Text cu relevanță pentru SEE)

COMISIA EUROPEANĂ,

având în vedere Tratatul privind funcționarea Uniunii Europene,

având în vedere Decizia nr. 1082/2013/UE a Parlamentului European și a Consiliului din 22 octombrie 2013 privind amenințările transfrontaliere grave pentru sănătate și de abrogare a Deciziei nr. 2119/98/CE (1), în special articolul 6 alineatul (5) literele (a) și (b),

întrucât:

ADOPTĂ PREZENTA DECIZIE:

Articolul 1

Bolile transmisibile și problemele de sănătate speciale conexe care trebuie să facă obiectul rețelei de supraveghere epidemiologică sunt menționate în anexa I.

Articolul 2

În scopul transmiterii datelor necesare supravegherii epidemiologice a bolilor transmisibile și a problemelor de sănătate speciale conexe menționate în anexa I, statele membre aplică definițiile de caz specificate în anexa II.

Articolul 3

Deciziile 2000/96/CE și 2002/253/CE se abrogă. Trimiterile la respectivele decizii se interpretează ca trimiteri la prezenta decizie.

Articolul 4

Prezenta decizie intră în vigoare în a 20-a zi de la data publicării în Jurnalul Oficial al Uniunii Europene.

(1) JO L 293, 5.11.2013, p. 1.

(2) Decizia nr. 2119/98/CE a Parlamentului European și a Consiliului din 24 septembrie 1998 de creare a unei rețele de supraveghere epidemiologică și control al bolilor transmisibile în Comunitate (JO L 268, 3.10.1998, p. 1).

(3) Decizia 2000/96/CE a Comisiei din 22 decembrie 1999 privind bolile transmisibile care vor fi incluse în mod progresiv în rețeaua Comunității în conformitate cu Decizia nr. 2119/98/CE a Parlamentului European și a Consiliului (JO L 28, 3.2.2000, p. 50).

(4) Decizia 2002/253/CE a Comisiei din 19 martie 2002 de stabilire a definițiilor de caz pentru raportarea bolilor transmisibile rețelei comunitare în conformitate cu Decizia nr. 2119/98/CE a Parlamentului European și a Consiliului (JO L 86, 3.4.2002, p. 44).

(5) Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de prevenire și control al bolilor (JO L 142, 30.4.2004, p. 1).

(6) Botulism, bruceloză, enterită cauzată de Campylobacter, lambliază, gonoree, listerioză, rubeolă, enterită cauzată de Salmonella, infecție cauzată de E. coli producătoare de toxină Shiga/verocitotoxină, dizenterie bacilară, sifilis și sifilis congenital, tetanos, tuberculoză, febră tifoidă și paratifoidă, tuse convulsivă, enterită cauzată de Yersinia enterocolitica sau de Yersinia pseudotuberculosis și infecții asociate asistenței medicale.

(7) În general și, mai specific, enterita cauzată de Campylobacter, infecție gonococică, enterita cauzată de Salmonella, dizenterie bacilară, tuberculoză și infecții sanguine cauzate de patogeni specifici, în particular Staphylococcus aureus (susceptibilitate la meticilină și la alți betalactami antistafilococici), Enterococcus faecium și Enterococcus faecalis (susceptibilitate la glicopeptide), Klebsiella pneumoniae și Escherichia coli (susceptibilitate la carbapenemi și la colistină în cazul izolatelor rezistente la carbapenemi), precum și Pseudomonas aeruginosa și Acinetobacter species (susceptibilitate la carbapenemi).

ANEXA II

1. EXPLICAREA SECȚIUNILOR UTILIZATE ÎN DEFINIȚIA ȘI CLASIFICAREA CAZURILOR

CRITERII CLINICE

Criteriile clinice includ semne și simptome frecvent întâlnite și relevante pentru boală, care, fie individual, fie în combinație, constituie un tablou clinic clar sau sugestiv pentru respectiva boală. Ele redau cadrul general al bolii și nu indică neapărat toate trăsăturile necesare pentru stabilirea diagnosticului clinic individual.

CRITERII DE LABORATOR

Criteriile de laborator sunt o listă cu metodele de laborator care sunt utilizate pentru confirmarea unui caz. De obicei, pentru a confirma cazul este suficient doar unul dintre testele cuprinse în listă. În cazul în care pentru a se confirma un caz prin metode de laborator este nevoie de o combinație de metode, acest aspect este precizat. Tipul de probe care se recoltează pentru testele de laborator se specifică numai atunci când pentru confirmarea unui diagnostic sunt considerate relevante doar anumite tipuri de probe. Criteriile de laborator pentru un caz probabil sunt incluse pentru unele cazuri convenite ca fiind excepționale. Respectivele criterii de laborator constituie o listă cu metodele de laborator care pot fi utilizate pentru a susține diagnosticul într-un anumit caz, dar ele nu confirmă cazul.

CRITERIILE EPIDEMIOLOGICE ȘI LEGĂTURA EPIDEMIOLOGICĂ

Criteriile epidemiologice sunt considerate ca fiind îndeplinite atunci când poate fi stabilită o legătură epidemiologică.

Legătura epidemiologică, în perioada de incubație, înseamnă una dintre următoarele șase:

— transmiterea de la om la om: faptul că o persoană a avut contact cu un caz uman confirmat prin teste de laborator astfel încât să fi putut dobândi infecția;

— transmiterea de la animal la om: faptul că o persoană a avut contact cu un animal care a fost confirmat prin teste de laborator ca fiind infectat/colonizat, astfel încât să fi putut dobândi infecția;

— expunerea la o sursă comună: faptul că o persoană a fost expusă la aceeași sursă sau vector de infecție comune ca și un caz uman confirmat;

— expunerea la alimente/apă potabilă contaminate: faptul că o persoană a consumat alimente sau apă potabilă care au fost confirmate prin teste de laborator ca fiind contaminate sau a consumat produse potențial contaminate provenite de la un animal care a fost confirmat prin teste de laborator ca fiind infectat/colonizat;

— expunerea la mediu: faptul că o persoană s-a scăldat în apă sau a avut contact cu o sursă din mediu care a fost confirmată prin teste de laborator ca fiind contaminată;

— expunere în laborator: faptul că o persoană a lucrat într-un laborator unde există un potențial de expunere.

O persoană poate fi considerată ca având o legătură epidemiologică cu un caz confirmat dacă cel puțin un caz din lanțul de transmitere este confirmat prin teste de laborator. În cazul unui focar epidemic de infecții transmise pe cale fecal-orală sau aeriană, lanțul de transmitere nu trebuie să fie neapărat stabilit pentru a considera un caz ca având legătură epidemiologică.

Transmiterea se poate realiza printr-una sau mai multe dintre următoarele căi:

— aeriană: prin proiectarea de aerosoli de la o persoană infectată pe mucoasele altor persoane atunci când persoana infectată tușește, scuipă, cântă sau vorbește sau atunci când aerosolii microbieni dispersați în atmosferă sunt inhalați de alte persoane;

— contact: contact direct cu o persoană infectată (fecal-oral, picături de secreții respiratorii, tegumentar sau sexual) sau cu un animal infectat (de exemplu, mușcătură, atingere) sau contact indirect cu materiale sau obiecte contaminate (vectori neanimați infectați, lichide corporale, sânge);

— verticală: de la mamă la descendent, adesea in utero sau în urma unui schimb accidental de lichide corporale, de obicei în perioada perinatală;

— vector: transmitere prin intermediul țânțarilor, căpușelor, acarienilor, muștelor și al altor insecte infectate care transmit boala la oameni prin mușcătura lor;

— alimente sau apă: consum de alimente sau apă potabilă potențial contaminate.

CLASIFICAREA CAZURILOR

Cazurile sunt clasificate ca „posibil”, „probabil” și „confirmat”. Perioadele de incubație pentru boli sunt redate în informațiile suplimentare pentru a facilita evaluarea legăturii epidemiologice.

CAZ POSIBIL

Un caz posibil înseamnă un caz clasificat ca posibil în scopul raportării. De obicei este un caz care îndeplinește criteriile clinice, astfel cum sunt descrise în definiția de caz, fără să existe dovezi epidemiologice sau de laborator pentru boala în cauză. Definirea unui caz ca posibil comportă sensibilitate mare și specificitate mică. Ea permite descoperirea majorității cazurilor, însă în această categorie vor fi incluse câteva cazuri fals pozitive.

CAZ PROBABIL

Un caz probabil înseamnă un caz clasificat ca probabil în scopul raportării. De obicei este un caz care îndeplinește criteriile clinice și are o legătură epidemiologică, astfel cum sunt descrise în definiția de caz. Testele de laborator pentru cazurile probabile sunt specificate numai pentru anumite boli.

CAZ CONFIRMAT

Un caz confirmat înseamnă un caz clasificat ca fiind confirmat în scopul raportării. Cazurile confirmate sunt confirmate prin teste de laborator și pot sau nu să îndeplinească criteriile clinice, astfel cum sunt descrise în definiția de caz. Definirea unui caz ca fiind confirmat comportă specificitate mare și sensibilitate redusă; prin urmare, majoritatea cazurilor înregistrate vor fi cazuri veritabile, deși unele nu vor fi identificate.

Criteriile clinice pentru anumite boli nu surprind faptul că multe cazuri acute sunt asimptomatice (de exemplu, hepatitele A, B, C, campilobacterioza, salmoneloza), deși aceste cazuri pot să prezinte importanță din perspectiva sănătății publice la nivel național.

Cazurile confirmate se încadrează în una dintre cele trei subcategorii menționate mai jos. Ele vor fi alocate uneia dintre respectivele subcategorii în cursul analizei datelor utilizându-se variabilele colectate în contextul culegerii informațiilor cu privire la caz.

CAZ CONFIRMAT PRIN TESTE DE LABORATOR CARE ÎNDEPLINEȘTE CRITERIILE CLINICE

Cazul îndeplinește criteriile de laborator pentru confirmarea cazului și criteriile clinice incluse în definiția de caz.

CAZ CONFIRMAT PRIN TESTE DE LABORATOR CU ÎNDEPLINIREA CRITERIILOR CLINICE NECUNOSCUTĂ

Cazul îndeplinește criteriile de laborator pentru confirmarea cazului, dar nu există nicio informație disponibilă privind îndeplinirea criteriilor clinice (de exemplu, doar raportul de la laborator).

CAZ CONFIRMAT PRIN TESTE DE LABORATOR CARE NU ÎNDEPLINEȘTE CRITERIILE CLINICE

Cazul îndeplinește criteriile de laborator pentru confirmarea cazului, dar nu îndeplinește criteriile clinice din definiția de caz sau este asimptomatic.

Notă: Pentru unele dintre afecțiunile aflate sub supraveghere, structura definițiilor de caz nu urmează structura tipică a definiției de caz, precum în cazurile de boală Creutzfeldt-Jakob (CJD), de infecții asociate asistenței medicale și de rezistență la antimicrobiene.

2. LISTA DE ABREVIERI

1. AFP: paralizie flască acută

2. SIDA: sindromul imunodeficienței dobândite

3. RAM: rezistență la antimicrobiene

4. Anti-HBc: anticorp anti-miez de virus hepatitic B

5. anti-HCV: anticorp specific virusului hepatitei C

6. ARI: infecție respiratorie acută

7. BAL: lavaj bronhoalveolar

8. BCG: bacil Calmette et Guérin

9. BJ: infecție osoasă sau articulară

10. BJ-BONE: osteomielită

11. BJ-DISC: infecție la nivelul spațiului discului vertebral

12. BJ-JNT: infecție a unei articulații sau a unei burse

13. BoNT: neurotoxină botulinică

14. BSI: infecție sanguină

15. C-CVC: asociată unui cateter – cateter venos central

16. CDAD: diaree asociată cu Clostridium difficile

17. UFC: unitate formatoare de colonii

18. CJD: boala Creutzfeldt-Jakob

19. CMV: citomegalovirus

20. CNRL: Rețeaua comunitară UE a laboratoarelor de referință pentru gripa umană

21. CNS: sistem nervos central

22. CNS-IC: infecție la nivelul sistemului nervos central – infecție intracraniană

23. CNS-MEN: infecție la nivelul sistemului nervos central – meningită sau ventriculită

24. CNS-SA: infecție la nivelul sistemului nervos central – abces spinal fără meningită

25. C-PVC: asociată unui cateter – cateter venos periferic

26. CRI: infecție asociată unui cateter

27. CRS: Sindromul rubeolei congenitale

28. CRT: timp de reumplere capilară

29. LCR: Lichid cefalorahidian

30. Examinare TC: examinarea prin tomografie computerizată

31. CVS: infecție la nivelul sistemului cardiovascular

32. CVS-CARD: infecție la nivelul sistemului cardiovascular – miocardită sau pericardită

33. CVS-ENDO: infecție la nivelul sistemului cardiovascular – endocardită

34. CVS-MED: infecție la nivelul sistemului cardiovascular – mediastinită

35. CVS-VASC: infecție la nivelul sistemului cardiovascular – infecție arterială sau venoasă

36. DFA: test de imunofluorescență directă

37. DFA-TP: test de imunofluorescență directă pentru Treponema pallidum

38. DNA: acid dezoxiribonucleic

39. DPA: aspirat protejat distal

40. EARS-Net: Rețeaua europeană de supraveghere a rezistenței la antimicrobiene

41. ECDC: Centrul European de Prevenire și Control al Bolilor

42. ECOFF: valori de departajare în scop epidemiologic

43. EEG: electroencefalografie

44. EENT: infecție la nivelul ochilor, urechilor, nasului, gâtului sau a cavității bucale

45. EENT-CONJ: infecție la nivelul ochilor, urechilor, nasului, gâtului sau a cavității bucale – conjunctivită

46. EENT-EAR: infecție la nivelul ochilor, urechilor, nasului, gâtului sau a cavității bucale – ureche, mastoid

47. EENT-EYE: infecție la nivelul ochilor, urechilor, nasului, gâtului sau a cavității bucale – ochi, alta decât conjunctivită

48. EENT-ORAL: infecție la nivelul ochilor, urechilor, nasului, gâtului sau a cavității bucale – cavitatea orală (cavitatea bucală, limbă, gingii)

49. EENT-SINU: infecție la nivelul ochilor, urechilor, nasului, gâtului sau a cavității bucale – sinuzită

50. EENT-UR: infecție la nivelul ochilor, urechilor, nasului, gâtului sau a cavității bucale – tract respirator superior, faringită, laringită, epiglotită

51. EFNS: Federația Europeană a Societăților de Neurologie

52. EIA: test imunoenzimatic

53. ELISA: test de imunoadsorbție cu anticorpi marcați enzimatic

54. EM: microscopie electronică

55. EUCAST: Comitetul european pentru testarea sensibilității la antimicrobiene

56. FAMA: anticorp fluorescent împotriva unui antigen de membrană

57. FTA-abs: absorbția anticorpilor antitreponeme marcați fluorescent

58. FUO: febră de origine necunoscută

59. GI: infecție la nivelul sistemului gastrointestinal

60. GI-CDI: infecție la nivelul sistemului gastrointestinal – infecție cu Clostridium difficile

61. GI-GE: infecție la nivelul sistemului gastrointestinal – gastroenterită (exclusiv CDI)

62. GI-GIT: infecție la nivelul sistemului gastrointestinal – tract gastrointestinal (esofag, stomac, intestin subțire și gros și rect) cu excepția gastroenteritei și a apendicitei

63. GI-HEP: infecție la nivelul sistemului gastrointestinal – hepatită

64. GI-IAB: infecție la nivelul sistemului gastrointestinal – intraabdominală, nespecificată în altă parte, inclusiv vezicula biliară, ductele biliare, ficatul (cu excepția hepatitei virale), splina, pancreasul, peritoneul, spațiul subfrenic sau subdiafragmatic sau alte țesuturi intraabdominale sau zone nespecificate în altă parte

65. HAI: infecții asociate asistenței medicale

66. AgHBe: antigen e al virusului hepatitei B

67. AgHBs: antigen de suprafață al virusului hepatitei B

68. HBV-DNA: acid dezoxiribonucleic al virusului hepatitei B

69. HCV-core: antigen al miezului virusului hepatitei C

70. HCV-RNA: acid ribonucleic al virusului hepatitei C

71. HIV: virusul imunodeficienței umane

72. HUS: sindrom hemolitic-uremic

73. IAP: pneumonie asociată intubării

74. IFA: test de imunofluorescență indirectă

75. IgG: imunoglobulină G

76. IgM: imunoglobulină M

77. ILI: sindrom pseudogripal

78. LGV: limfogranulom (veneric)

79. LPS: lipopolizaharide

80. LRI: infecție la nivelul tractului respirator inferior, alta decât pneumonia

81. LRI-BRON: infecție la nivelul tractului respirator inferior – bronșită, traheobronșită, bronșiolită, traheită, fără semne de pneumonie

82. ETC: encefalită transmisă de căpușe

3. DEFINIȚIILE DE CAZ PENTRU BOLILE TRANSMISIBILE

3.1. ANTRAXUL

Criterii clinice

Orice persoană care prezintă cel puțin una dintre următoarele forme clinice:

Antraxul cutanat Cel puțin unul dintre următoarele două: — leziune papulară sau veziculară; — escară neagră deprimată înconjurată de edem.

Antraxul gastrointestinal — febră sau subfebrilitate; ȘI cel puțin unul dintre următoarele două: — durere abdominală severă; — diaree.

Antraxul pulmonar — febră sau subfebrilitate; ȘI cel puțin unul dintre următoarele două: — dificultate respiratorie acută; — semne radiologice de lărgire a mediastinului.

Meningita/meningoencefalita cărbunoasă — febră; ȘI cel puțin unul dintre următoarele trei: — convulsii; — pierderea conștienței; — semne meningeale.

Septicemia cărbunoasă

Criterii de laborator

Cel puțin unul dintre următoarele două:

— izolarea Bacillus anthracis dintr-o probă clinică;

— detectarea de acid nucleic aparținând Bacillus anthracis într-o probă clinică.

Exudatul nazal pozitiv în absența simptomelor clinice nu contribuie la stabilirea unui diagnostic confirmat pentru un caz.

Criterii epidemiologice

Cel puțin una dintre următoarele trei legături epidemiologice:

— transmitere de la animal la om;

— expunere la o sursă comună;

— expunere la alimente/apă potabilă contaminate.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.2. BOTULISMUL

Criterii clinice

Orice persoană care prezintă cel puțin una dintre următoarele forme clinice:

Botulismul alimentar și botulismul secundar unei plăgi Cel puțin unul dintre următoarele două: — afectare bilaterală a nervilor cranieni (de exemplu, diplopie, vedere încețoșată, disfagie, slăbiciune bulbară); — paralizie periferică simetrică.

Botulismul sugarului Orice sugar care prezintă unul dintre următoarele șase: — constipație; — letargie; — dificultate la supt sau la alimentare; — ptoză; — disfagie; — slăbiciune musculară generalizată.

Tipul de botulism întâlnit de obicei la sugari (< 12 luni) poate afecta și copiii cu vârstă mai mare de 12 luni și uneori și adulții care au anatomia gastrointestinală și microflora modificate

Criterii de laborator

Cel puțin unul dintre următoarele trei:

— izolarea clostridiilor producătoare de BoNT (de exemplu, Clostridium botulinum, C. baratii, C. butyricum) pentru botulismul sugarului (scaun) sau botulism secundar unei plăgi (plagă);

— detectarea neurotoxinei botulinice într-o probă clinică;

— detectarea genelor neurotoxinei botulinice într-o probă clinică.

Criterii epidemiologice

Cel puțin una dintre următoarele două legături epidemiologice:

— expunere la o sursă comună (de exemplu, alimente, folosirea în comun a acelor și a altor dispozitive);

— expunere la alimente/apă potabilă contaminate.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

3.3. BRUCELOZA

Criterii clinice

Orice persoană cu febră

ȘI cel puțin unul dintre următoarele șapte:

— transpirații (profuze, urât mirositoare, în special nocturne);

— frisoane;

— artralgii;

— slăbiciune;

— depresie;

— cefalee;

— anorexie.

Criterii de laborator

Cel puțin unul dintre următoarele trei:

— izolarea Brucella spp. patogene pentru on dintr-o probă clinică;

— apariția de anticorpi specifici împotriva Brucella patogenă pentru om (test de aglutinare standard, teste de fixare a complementului, ELISA);

— detectarea de acid nucleic al Brucella spp. patogene pentru om într-o probă clinică.

Criterii epidemiologice

Cel puțin una dintre următoarele cinci legături epidemiologice:

— expunere la alimente/apă potabilă contaminate;

— expunere la produse provenite de la un animal contaminat (lapte sau produse lactate);

— transmitere de la animal la om (secreții sau organe contaminate, de exemplu, secreții vaginale, placentă);

— expunere la o sursă comună;

— expunere în laborator.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.4. ENTERITA CAUZATĂ DE CAMPYLOBACTER

Criterii clinice

Orice persoană care prezintă cel puțin unul dintre următoarele trei:

— diaree;

— durere abdominală;

— febră.

Criterii de laborator

Cel puțin unul dintre următoarele două:

— izolarea Campylobacter spp. patogene pentru on dintr-o probă clinică;

— detectarea de acid nucleic al Campylobacter spp. într-o probă clinică.

Notă: Testarea sensibilității la antimicrobiene a Campylobacter spp. se efectuează pe un subset de izolate reprezentative.

Criterii epidemiologice

Cel puțin una dintre următoarele cinci legături epidemiologice:

— transmitere de la animal la om;

— transmitere de la om la om;

— expunere la o sursă comună;

— expunere la alimente/apă potabilă contaminate;

— expunere la mediu.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

Rezistență la antimicrobiene

Rezultatele testelor de sensibilitate trebuie raportate în conformitate cu metodele și cu criteriile convenite de ECDC cu statele membre, astfel cum sunt specificate în protocolul UE privind monitorizarea armonizată a rezistenței la antimicrobiene a tulpinilor de Salmonella și Campylobacter izolate de la oameni (1).

3.5. BOALA CAUZATĂ DE VIRUSUL CHIKUNGUNYA

Criterii clinice (2)

— febră

Criterii de laborator (3)

A. Caz probabil

— detectarea de anticorpi IgM specifici chikungunya într-o singură probă de ser.

B. Caz confirmat

Cel puțin unul dintre următoarele patru:

— izolarea virusului chikungunya dintr-o probă clinică;

— detectarea de acid nucleic aparținând virusului chikungunya într-o probă clinică;

— detectarea de anticorpi IgM specifici chikungunya într-o singură probă de ser ȘI confirmare prin neutralizare;

— seroconversie sau creștere de patru ori a titrului de anticorpi specifici chikungunya în probe-pereche de ser.

Criterii epidemiologice

Antecedente de călătorie sau de ședere într-o zonă cu transmitere continuă documentată a virusului chikungunya în perioada de două săptămâni înainte de debutul simptomelor

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și epidemiologice, precum și criteriile de laborator pentru un caz probabil

C. Caz confirmat Orice persoană care îndeplinește criteriile de laborator pentru un caz confirmat

Notă: Rezultatele serologice se interpretează în funcție de expunerea anterioară la alte infecții cu flavivirusuri și de situația vaccinării împotriva flavivirusurilor. Cazurile confirmate în astfel de situații se validează prin testul de neutralizare a serului sau prin alte teste echivalente.

3.6. INFECȚIA CAUZATĂ DE CHLAMYDIA, INCLUSIV LIMFOGRANULOMUL CAUZAT DE CHLAMYDIA (VENERIC) (LGV)

Criterii clinice

Orice persoană care prezintă cel puțin una dintre următoarele forme clinice:

Infecție cu Chlamydia, alta decât LGV Cel puțin unul dintre următoarele șase: — uretrită; — epididimită; — salpingită acută; — endometrită acută; — cervicită; — proctită. La nou-născuți, cel puțin unul dintre următoarele două: — conjunctivită; — pneumonie.

LGV Cel puțin unul dintre următoarele cinci: — uretrită; — ulcer genital; — limfadenopatie inghinală; — cervicită; — proctită.

Criterii de laborator

Infecție cu Chlamydia, alta decât LGV

Cel puțin unul dintre următoarele trei:

— izolarea Chlamydia trachomatis dintr-o probă prelevată de la nivelul tractului anogenital sau al conjunctivei;

— demonstrarea prezenței Chlamydia trachomatis printr-un test DFA într-o probă clinică;

— detectarea de acid nucleic al Chlamydia trachomatis într-o probă clinică.

LGV

Cel puțin unul dintre următoarele două:

— izolarea Chlamydia trachomatis dintr-o probă prelevată de la nivelul tractului anogenital sau al conjunctivei;

— detectarea de acid nucleic al Chlamydia trachomatis într-o probă clinică ȘI

— identificarea serotipului (genotipului) L1, L2 sau L3.

Criterii epidemiologice

O legătură epidemiologică prin transmitere de la om la om (contact sexual sau transmitere verticală)

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile de laborator

3.7. HOLERA

Criterii clinice

Orice persoană care prezintă cel puțin unul dintre următoarele două:

— diaree;

— vărsături.

Criterii de laborator

— izolarea Vibrio cholerae dintr-o probă clinică ȘI

— demonstrarea prezenței antigenilor O1 sau O139 în izolat ȘI

— demonstrarea prezenței enterotoxinei holerice sau a genei enterotoxinei holerice în izolat.

Criterii epidemiologice

Cel puțin una dintre următoarele patru legături epidemiologice:

— expunere la o sursă comună;

— transmitere de la om la om;

— expunere la alimente/apă potabilă contaminate;

— expunere la mediu.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator;

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.8. BOALA CREUTZFELDT-JAKOB (CJD)

Condiții prealabile

— orice persoană cu o boală neuropsihiatrică progresivă cu o durată a bolii de cel puțin 6 luni;

— investigațiile de rutină nu sugerează un diagnostic alternativ;

— niciun antecedent de expunere la hormoni pituitari umani sau la grefă de dura mater de origine umană;

— niciun semn al vreunei forme genetice de encefalopatie spongiformă transmisibilă.

Criterii clinice

Orice persoană care prezintă cel puțin patru dintre următoarele cinci:

— simptome psihiatrice timpurii (4);

— simptome senzoriale de durere persistentă (5);

— ataxie;

— mioclonie sau coree sau distonie;

— demență.

Criterii de diagnostic

Criterii de diagnostic pentru confirmarea unui caz:

— confirmare neuropatologică: modificări spongiforme și depuneri masive de proteine prionice sub formă de plăci masive dispersate la nivel cerebral și cerebelos

Criterii de diagnostic pentru un caz probabil sau posibil:

— EEG nu arată aspectul tipic (6) de CJD sporadică (6) în fazele inițiale ale bolii;

— hipersemnal bilateral la nivelul pulvinarului, la scanarea cerebrală prin IRM;

— o biopsie amigdaliană pozitivă (7).

Criterii epidemiologice

O legătură epidemiologică prin transmitere de la om la om (de exemplu, transfuzie de sânge)

Clasificarea cazurilor

A. Caz posibil Orice persoană care îndeplinește condițiile prealabile ȘI — îndeplinește criteriile clinice ȘI — o EEG negativă pentru CJD sporadică (6).

B. Caz probabil Orice persoană care îndeplinește condițiile prealabile ȘI — îndeplinește criteriile clinice ȘI — o EEG negativă pentru CJD sporadică (8) ȘI — un rezultat pozitiv la examinarea cerebrală prin IRM SAU — orice persoană care îndeplinește condițiile prealabile ȘI — o biopsie amigdaliană pozitivă.

C. Caz confirmat Orice persoană care îndeplinește condițiile prealabile ȘI îndeplinește criteriile de diagnostic pentru confirmarea cazului

3.9. CRIPTOSPORIDIOZA

Criterii clinice

Orice persoană care prezintă cel puțin unul dintre următoarele două:

— diaree;

— durere abdominală.

Criterii de laborator

Cel puțin unul dintre următoarele patru:

— demonstrarea prezenței oochisturilor de Cryptosporidium în scaun;

— demonstrarea prezenței Cryptosporidium în lichidul intestinal sau în probele de biopsie din intestinul subțire;

— Detectarea de acid nucleic al Cryptosporidium în scaun;

— Detectarea de antigen al Cryptosporidium în scaun.

Criterii epidemiologice

Una dintre următoarele cinci legături epidemiologice:

— transmitere de la om la om;

— expunere la o sursă comună;

— transmitere de la animal la om;

— expunere la alimente/apă potabilă contaminate;

— expunere la mediu.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.10. FEBRA DENGA

Criterii clinice (9)

— febră

Criterii de laborator (10)

A. Caz probabil

— detectarea de anticorpi IgM specifici virusului febrei denga într-o singură probă de ser

B. Caz confirmat

Cel puțin unul dintre următoarele cinci:

— izolarea virusului febrei denga dintr-o probă clinică;

— detectarea de acid nucleic aparținând virusului febrei denga într-o probă clinică;

— detectarea de antigen aparținând virusului febrei denga într-o probă clinică;

— detectarea de anticorpi IgM specifici febrei denga într-o singură probă de ser ȘI confirmare prin neutralizare;

— seroconversie sau creștere de patru ori a titrului de anticorpi specifici febrei denga în probe-pereche de ser.

Criterii epidemiologice

Antecedente de călătorie sau de ședere într-o zonă cu transmitere continuă documentată a virusului febrei denga în perioada de două săptămâni înainte de debutul simptomelor

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și epidemiologice, precum și criteriile de laborator pentru un caz probabil

C. Caz confirmat Orice persoană care îndeplinește criteriile de laborator pentru un caz confirmat

3.11. DIFTERIA

Criterii clinice

Orice persoană care prezintă cel puțin una dintre următoarele forme clinice:

Difterie respiratorie clasică: O afecțiune a tractului respirator superior manifestată prin laringită sau rinofaringită sau amigdalită ȘI o membrană/pseudomembrană aderentă.

Difterie respiratorie ușoară: O afecțiune a tractului respirator superior manifestată prin laringită sau rinofaringită sau amigdalită FĂRĂ o membrană/pseudomembrană aderentă.

Difterie cutanată: Leziuni ale pielii

Difterie cu alte localizări: Leziuni ale conjunctivelor sau ale mucoaselor

Criterii de laborator

Izolarea Corynebacterium diphtheriae, Corynebacterium ulcerans sau Corynebacterium pseudotuberculosis producătoare de toxine dintr-o probă clinică.

Criterii epidemiologice

Cel puțin una dintre următoarele legături epidemiologice:

— transmitere de la om la om;

— transmitere de la animal la om.

Clasificarea cazurilor

A. Caz posibil Orice persoană care îndeplinește criteriile clinice pentru difterie respiratorie clasică

B. Caz probabil Orice persoană care îndeplinește criteriile clinice pentru difterie (difterie respiratorie clasică, difterie respiratorie ușoară, difterie cutanată, difterie cu alte localizări) care are o legătură epidemiologică cu un caz uman confirmat sau care are o legătură epidemiologică implicând transmitere de la animal sau la om

C. Caz confirmat Orice persoană care îndeplinește criteriile de laborator ȘI care prezintă cel puțin una dintre formele clinice

3.12. ECHINOCOCOZĂ

Criterii clinice

Nerelevante în scop de supraveghere

Criterii de diagnostic

Cel puțin unul dintre următoarele cinci:

— histopatologie sau parazitologie compatibilă cu Echinococcus multilocularis sau granulosus (de exemplu, vizualizare directă a protoscolexului în lichidul chistic);

— detectarea morfologiei macroscopice patognomonice pentru Echinoccocus granulosus la nivelul chistului (chisturilor) prelevat(e) chirurgical;

— leziuni tipice de organ detectate prin tehnici imagistice (de exemplu, tomografie computerizată, ecografie, IRM) ȘI confirmate printr-un test serologic;

— anticorpi serici specifici împotriva Echinococcus spp. detectați printr-un test serologic cu sensibilitate mare ȘI confirmați printr-un test serologic cu specificitate mare;

— detectarea de acid nucleic al Echinococcus multilocularis sau granulosus într-o probă clinică.

Criterii epidemiologice Neaplicabil

Clasificarea cazurilor

A. Caz posibil Neaplicabil

B. Caz probabil Neaplicabil

C. Caz confirmat Orice persoană care îndeplinește criteriile de diagnostic

3.13. LAMBLIAZĂ

Criterii clinice

Orice persoană care prezintă cel puțin unul dintre următoarele patru:

— diaree;

— durere abdominală;

— meteorism;

— semne de malabsorbție (de exemplu, steatoree, pierdere ponderală).

Criterii de laborator

Cel puțin unul dintre următoarele trei:

— demonstrarea prezenței chisturilor sau trofozoiților de Giardia lamblia în scaun, în lichidul duodenal sau în biopsia de intestin subțire;

— demonstrarea prezenței antigenilor de Giardia lamblia în scaun, în lichidul duodenal sau în biopsia de intestin subțire;

— detectarea de acid nuclei al Giardia lamblia în scaun, în lichidul duodenal sau în biopsia de intestin subțire;

Criterii epidemiologice

Cel puțin una dintre următoarele patru legături epidemiologice:

— expunere la alimente/apă potabilă contaminate;

— transmitere de la om la om;

— expunere la o sursă comună;

— expunere la mediu.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.14. INFECȚIA GONOCOCICĂ

Criterii clinice

Orice persoană care prezintă cel puțin unul dintre următoarele opt:

— uretrită;

— salpingită acută;

— boala inflamatorie pelviană;

— cervicită;

— epididimită;

— proctită;

— faringită;

— artrită

SAU

orice nou-născut cu conjunctivită.

Criterii de laborator

Cel puțin unul dintre următoarele patru:

— izolarea Neisseria gonorrhoeae dintr-o probă clinică;

— detectarea de acid nucleic al Neisseria gonorrhoeae într-o probă clinică;

— demonstrarea prezenței Neisseria gonorrhoeae printr-un test neamplificat de detectare a prezenței acizilor nucleici într-o probă clinică;

— detectarea microscopică de diplococi Gram negativi intracelulari într-o probă uretrală masculină.

Criterii epidemiologice

O legătură epidemiologică prin transmitere de la om la om (contact sexual sau transmitere verticală)

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile de laborator

Rezistență la antimicrobiene

În ceea ce privește cazurile confirmate prin cultură, rezultatele testelor de sensibilitate la antimicrobiene trebuie raportate în conformitate cu metodele și criteriile convenite de ECDC cu statele membre, astfel cum sunt specificate în protocolul standard al ECDC privind supravegherea rezistenței la antimicrobiene a gonococilor (11).

3.15. INFECȚIA CU HAEMOPHILUS INFLUENZAE, BOALA INVAZIVĂ

Criterii clinice

Nerelevante în scop de supraveghere

Criterii de laborator

Cel puțin unul dintre următoarele două:

— izolarea Haemophilus influenzae de la nivelul unui sediu care în mod normal este steril;

— detectarea de acid nucleic al Haemophilus influenzae la nivelul unui sediu care în mod normal este steril.

Criterii epidemiologice Neaplicabile

Clasificarea cazurilor

A. Caz posibil Neaplicabil

B. Caz probabil Neaplicabil

C. Caz confirmat Orice persoană care îndeplinește criteriile de laborator

3.16. HEPATITA ACUTĂ A

Criterii clinice

Orice persoană cu debut discret al unor simptome (de exemplu, oboseală, durere abdominală, inapetență, grețuri și vărsături intermitente)

ȘI

cel puțin unul dintre următoarele trei:

— febră;

— icter;

— niveluri crescute ale transaminazelor serice.

Criterii de laborator

Cel puțin unul dintre următoarele trei:

— detectarea de acid nucleic al virusului hepatitei A în ser sau în scaun;

— apariția de anticorpi specifici împotriva virusului hepatitei A;

— detectarea de antigen al virusului hepatitei A în scaun.

Criterii epidemiologice

Cel puțin unul dintre următoarele patru:

— transmitere de la om la om;

— expunere la o sursă comună;

— expunere la alimente/apă potabilă contaminate;

— expunere la mediu

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.17. HEPATITA B (12)

Criterii clinice

Nerelevante în scop de supraveghere

Criterii de laborator

Rezultate pozitive la cel puțin unul sau mai multe dintre următoarele teste sau combinații de teste:

— anticorpi IgM împotriva miezului virusului hepatitei B (IgM anti-HBc);

— antigen de suprafață al virusului hepatitei B (AgHBs);

— antigen e al virusului hepatitei B (AgHBe);

— acid nucleic aparținând virusului hepatitei B (HBV-DNA).

Criterii epidemiologice

Nerelevante în scop de supraveghere

Clasificarea cazurilor

A. Caz posibil Neaplicabil

B. Caz probabil Neaplicabil

C. Caz confirmat Orice persoană care îndeplinește criteriile de laborator

3.18. HEPATITA C (13)

Criterii clinice

Nerelevante în scop de supraveghere

Criterii de laborator

Cel puțin unul dintre următoarele trei:

— detectarea de acid nucleic al virusului hepatitei C (HCV RNA);

— detectarea de antigen al miezului virusului hepatitei C (HCV-core);

— apariția de anticorpi specifici împotriva virusului hepatitei C (anti-HCV) confirmată printr-un test de confirmare a prezenței anticorpilor (de exemplu, imunoblot) la persoane în vârstă de peste 18 luni fără semne de vindecare a infecției.

Criterii epidemiologice Neaplicabile

Clasificarea cazurilor

A. Caz posibil Neaplicabil

B. Caz probabil Neaplicabil

C. Caz confirmat Orice persoană care îndeplinește criteriile de laborator

3.19. INFECȚIA CU VIRUSUL IMUNODEFICIENȚEI UMANE (HIV) ȘI SINDROMUL IMUNODEFICIENȚEI DOBÂNDITE (SIDA)

Criterii clinice (SIDA)

Orice persoană care prezintă oricare dintre afecțiunile clinice astfel cum sunt definite în definiția europeană de caz SIDA pentru:

— adulți și adolescenți de 15 ani sau mai mult;

— copii sub 15 ani.

Criterii de laborator (HIV)

— Adulți, adolescenți și copii cu vârsta mai mare de 18 luni Cel puțin unul dintre următoarele trei: — rezultat pozitiv la un test screening de detectare a anticorpilor anti-HIV sau la un test screening combinat (anticorpi anti-HIV și antigen HIV p24) confirmat printr-un test mai specific de detectare a anticorpilor (de exemplu, Western blot); — rezultate pozitive la 2 teste EIA de detectare a anticorpilor, confirmate printr-un rezultat pozitiv al unui test EIA suplimentar; — rezultate pozitive pe două probe diferite la cel puțin unul dintre următoarele trei teste: — detectarea de acid nucleic al HIV (HIV-RNA, HIV-DNA); — demonstrarea prezenței virusului HIV prin testul de detectare a antigenului p24 al HIV, inclusiv prin testul de neutralizare; — izolarea HIV.

— Copii cu vârste < 18 luni Rezultate pozitive pe două probe diferite (cu excepția sângelui din cordonul ombilical) la cel puțin unul dintre următoarele trei teste: — izolarea HIV; — detectarea de acid nucleic al HIV (HIV-RNA, HIV-DNA); — demonstrarea prezenței HIV prin testul de detectare a antigenului p24 al HIV, inclusiv prin testul de neutralizare, la un copil >1 lună.

Criterii epidemiologice Neaplicabile

Clasificarea cazurilor

A. Caz posibil Neaplicabil

B. Caz probabil Neaplicabil

C. Caz confirmat — infecție cu HIV: Orice persoană care îndeplinește criteriile de laborator pentru infecția cu HIV. — SIDA: Orice persoană care îndeplinește criteriile clinice pentru SIDA și criteriile de laborator pentru infecția cu HIV.

3.20. GRIPĂ

Criterii clinice

Orice persoană care prezintă cel puțin una dintre următoarele forme clinice:

Sindrom pseudogripal (ILI) — debut brusc al simptomelor ȘI — cel puțin unul dintre următoarele patru simptome sistemice: — febră sau subfebrilitate; — indispoziție; — cefalee; — mialgii ȘI — cel puțin unul dintre următoarele trei simptome respiratorii: — tuse; — angină faringiană; — dispnee.

Infecție respiratorie acută (ARI) — debut brusc al simptomelor ȘI — cel puțin unul dintre următoarele patru simptome respiratorii: — tuse; — angină faringiană; — dispnee; — coriză ȘI — aprecierea medicului conform căreia boala este o infecție.

Criterii de laborator

Cel puțin unul dintre următoarele patru:

— izolarea virusului gripal dintr-o probă clinică;

— detectarea de acid nucleic al virusului gripal într-o probă clinică;

— identificarea de antigen al virusului gripal printr-un test DFA într-o probă clinică;

— apariția de anticorpi specifici împotriva virusului gripal.

Dacă este posibil, se recomandă subtipizarea izolatului gripal.

Criterii epidemiologice

O legătură epidemiologică prin transmitere de la om la om

Clasificarea cazurilor

A. Caz posibil Orice persoană care îndeplinește criteriile clinice (ILI sau ARI)

B. Caz probabil Orice persoană care îndeplinește criteriile clinice (ILI sau ARI) și care are o legătură epidemiologică

C. Caz confirmat Orice persoană care îndeplinește criteriile clinice (ILI sau ARI) și criteriile de laborator

3.21. GRIPA A/H5N1

Criterii clinice

Orice persoană care prezintă unul dintre următoarele două:

— febră ȘI semne și simptome ale unei infecții respiratorii acute;

— deces în urma unei boli respiratorii acute nediagnosticate.

Criterii de laborator

Cel puțin unul dintre următoarele trei:

— izolarea virusului gripal A/H5N1 dintr-o probă clinică;

— detectarea de acid nucleic al virusului gripal A/H5 într-o probă clinică;

— apariția de anticorpi specifici împotriva virusului gripal A/H5 (titru crescut de patru ori sau mai mult sau titru singular mare).

Criterii epidemiologice

Cel puțin unul dintre următoarele patru:

— transmitere de la om la om prin proximitate (mai puțin de un metru) față de o persoană raportată ca fiind un caz probabil sau confirmat;

— expunere în laborator: în cazul în care este există o potențială expunere la virusul gripal A/H5N1;

— proximitate (mai puțin de un metru) față de un animal confirmat ca fiind infectat cu virusul gripal A/H5N1, cu excepția păsărilor domestice sau sălbatice (de exemplu pisică sau porc);

— locuiește într-o zonă sau a vizitat o zonă în care gripa A/H5N1 este în prezent suspectată sau confirmată ȘI cel puțin unul dintre următoarele două: — a fost în proximitatea (mai puțin de un metru) unor păsări domestice sau a unor păsări sălbatice bolnave sau moarte din zona afectată; — a fost prezent într-o locuință sau într-o fermă în care au fost raportate păsări domestice bolnave sau moarte în luna precedentă, în zona afectată.

Clasificarea cazurilor

A. Caz posibil Orice persoană care îndeplinește criteriile clinice și epidemiologice

B. Caz probabil Orice persoană cu un test pozitiv pentru virusul gripal A/H5 sau A/H5N1 efectuat de un laborator care nu este laborator național de referință inclus în Rețeaua comunitară UE a laboratoarelor de referință pentru gripa umană (CNRL)

C. Caz confirmat la nivel național Orice persoană cu un test pozitiv pentru virusul gripal A/H5 sau A/H5N1 efectuat de un laborator național de referință inclus în Rețeaua comunitară UE a laboratoarelor de referință pentru gripa umană (CNRL)

D. Caz confirmat de OMS Orice persoană cu o confirmare de laborator de către Centrul de colaborare al OMS pentru H5

3.22. BOALA LEGIONARILOR

Criterii clinice

Orice persoană cu pneumonie

Criterii de laborator

Criterii de laborator pentru confirmarea unui caz

Cel puțin unul dintre următoarele trei:

— izolarea Legionella spp. din secrețiile respiratorii sau de la nivelul oricărui sediu care în mod normal este steril;

— detectarea de antigen al Legionella pneumophila în urină;

— creșterea semnificativă a nivelului anticorpilor specifici împotriva Legionella pneumophila serogrup 1 în probe pereche de ser.

Criterii de laborator pentru un caz probabil

Cel puțin unul dintre următoarele patru:

— detectarea de antigen al Legionella pneumophila în secrețiile respiratorii sau în țesutul pulmonar, de exemplu, prin test DFA utilizând reactivi derivați din anticorpi monoclonali;

— detectarea de acid nucleic al Legionella spp. în secrețiile respiratorii, în țesutul pulmonar sau la nivelul oricărui sediu care în mod normal este steril;

— creștere semnificativă a nivelului anticorpilor specifici împotriva Legionella pneumophila care nu aparține serogrupului 1 sau împotriva Legionella spp. în probe pereche de ser;

— nivel mare singular de anticorpi specifici împotriva Legionella pneumophila serogrup 1 în ser.

Criterii epidemiologice Neaplicabil

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriul clinic ȘI cel puțin un criteriu de laborator pentru un caz probabil

C. Caz confirmat Orice persoană care îndeplinește criteriul clinic ȘI cel puțin un criteriu de laborator pentru un caz confirmat

3.23. LEPTOSPIROZA

Criterii clinice

Orice persoană cu

— febră

SAU

cel puțin două dintre următoarele unsprezece:

— frisoane;

— cefalee;

— mialgii;

— sufuziune conjunctivală;

— hemoragii intradermice și intramucoase;

— erupție cutanată;

— icter;

— miocardită;

— meningită;

— insuficiență renală;

— simptome respiratorii precum hemoptizia.

Criterii de laborator

Cel puțin unul dintre următoarele patru:

— izolarea Leptospira interrogans sau a oricărei alte specii patogene de Leptospira dintr-o probă clinică;

— detectarea de acid nucleic al Leptospira interrogans sau al oricărei alte specii patogene de Leptospira într-o probă clinică;

— demonstrarea prezenței prin imunofluorescență a prezenței Leptospira interrogans sau a oricărei alte specii patogene de Leptospira într-o probă clinică;

— apariția de anticorpi specifici împotriva Leptospira interrogans sau a oricărei alte specii patogene de Leptospira.

Criterii epidemiologice

Cel puțin una dintre următoarele trei legături epidemiologice:

— transmitere de la animal la om;

— expunere la mediu;

— expunere la o sursă comună.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.24. LISTERIOZA

Criterii clinice

Orice persoană cu cel puțin unul dintre următoarele cinci:

— febră;

— meningită, meningoencefalită sau encefalită;

— simptome pseudogripale;

— septicemie;

— infecții localizate, de exemplu artrită, endocardită, endoftalmită și abcese.

Listerioza în sarcină:

— consecințe asociate sarcinii determinate de infecția cu Listeria definite ca: avort spontan, nașterea unui făt mort sau naștere prematură în timpul sarcinii;

— listerioza nou-născuților, definită ca unul dintre următoarele: — nașterea unui făt mort (deces fetal după 20 de săptămâni de gestație); — naștere prematură (înainte de 37 de săptămâni de gestație)

SAU

cel puțin unul dintre următoarele cinci, în decursul primei luni de viață (listerioză neonatală):

— meningită sau meningoencefalită;

— septicemie;

— dispnee;

— granulomatoză septică infantilă;

— leziuni la nivelul pielii, al membranelor mucoase sau al conjunctivei.

Criterii de laborator

Cel puțin unul dintre următoarele două:

— izolarea Listeria monocytogenes sau detectarea de acid nucleic al Listeria monocytogenes la nivelul unui sediu care în mod normal este steril;

— într-un caz asociat sarcinii, în plus: izolarea Listeria monocytogenes sau detectarea de acid nucleic al Listeria monocytogenes la nivelul unui sediu care în mod normal nu este steril (de exemplu, țesut placentar, lichid amniotic, meconiu, tampon vaginal) sau la un făt, făt născut mort, nou-născut sau la mamă.

Criterii epidemiologice

Cel puțin una dintre următoarele patru legături epidemiologice:

— expunere la o sursă comună;

— transmitere de la om la om (transmitere verticală);

— expunerea la alimente contaminate;

— transmitere de la animal la om.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile de laborator pentru un sediu care în mod normal este steril SAU într-un caz asociat sarcinii (mamă sau nou-născut în prima lună de viață) care îndeplinește criteriile de laborator, doar mama se raportează ca fiind un caz.

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.25. NEUROBORELIOZA LYME

Criterii clinice

— simptome neurologice în conformitate cu definiția de caz sugerată Federația Europeană a Societăților de Neurologie (EFNS) (14), fără alte motive evidente

Criterii de laborator

A. Caz confirmat

— pleiocitoză în lichidul cefalorahidian ȘI — semne de producție intratecală de anticorpi specifici boreliozei Lyme SAU — izolare a Borrelia burdgorferi s.l. SAU — detectare a acidului nucleic în lichidul cefalorahidian SAU

— detectare de anticorpi IgG specifici boreliozei Lyme în probă de sânge numai pentru copii (vârsta sub 18 ani) cu paralizie facială sau alte nevrite craniene și antecedente recente (< 2 luni) de eritem migrator.

B. Caz probabil

— pleiocitoză în lichidul cefalorahidian ȘI serologie pozitivă pentru borelioza Lyme în lichidul cefalorahidian SAU

— producție intratecală de anticorpi specifici boreliozei Lyme.

Criterii epidemiologice

Nu se aplică.

Clasificarea cazurilor

A. Caz posibil Nu se aplică.

B. Caz probabil Orice persoană care îndeplinește criteriile clinice și cel puțin unul dintre criteriile de laborator pentru cazurile probabile

C. Caz confirmat Orice persoană care îndeplinește criteriile clinice și cel puțin unul dintre criteriile de laborator pentru cazurile confirmate

3.26. MALARIA

Criterii clinice

Orice persoană cu febră SAU cu antecedente de febră

Criterii de laborator

Cel puțin unul dintre următoarele trei:

— demonstrarea prezenței paraziților malariei în frotiuri sanguine prin microscopie optică;

— detectarea de acid nucleic al Plasmodium în sânge;

— detectarea de antigen al Plasmodium.

Dacă este posibil, speciile de Plasmodium ar trebui diferențiate.

Criterii epidemiologice Neaplicabil

Clasificarea cazurilor

A. Caz posibil Neaplicabil

B. Caz probabil Neaplicabil

C. Caz confirmat Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.27. RUJEOLA

Criterii clinice

Orice persoană cu febră

ȘI

— erupții maculopapuloase

ȘI cel puțin unul dintre următoarele trei:

— tuse;

— coriză;

— conjunctivită.

Criterii de laborator

Cel puțin unul dintre următoarele patru:

— izolarea virusului rujeolei dintr-o probă clinică;

— detectarea de acid nucleic al virusului rujeolei într-o probă clinică;

— apariția de anticorpi specifici împotriva virusului rujeolei caracteristici infecției acute în ser sau în salivă;

— detectarea de antigen al virusului rujeolei prin DFA într-o probă clinică utilizând anticorpi monoclonali specifici virusului rujeolei.

Rezultatele de laborator se interpretează în funcție de situația vaccinării. În cazul unei vaccinări recente, se urmărește detectarea virusului sălbatic.

Criterii epidemiologice

O legătură epidemiologică prin transmitere de la om la om

Clasificarea cazurilor

A. Caz posibil Orice persoană care îndeplinește criteriile clinice

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care nu a fost vaccinată recent și care îndeplinește criteriile clinice și de laborator

3.28. INFECȚIA MENINGOCOCICĂ, BOALA INVAZIVĂ

Criterii clinice

Orice persoană care prezintă cel puțin unul dintre următoarele simptome:

— semne meningeale;

— erupție hemoragică;

— șoc septic;

— artrită septică.

Criterii de laborator

Cel puțin unul dintre următoarele patru:

— izolarea Neisseria meningitidis de la nivelul unui sediu care în mod normal este steril sau din leziuni cutanate purpurice;

— detectarea de acid nucleic al Neisseria meningitidis la nivelul unui sediu care în mod normal este steril sau al unor leziuni cutanate purpurice;

— detectarea de antigen al Neisseria meningitidis în LCR;

— detectarea de diplococi Gram negativi în LCR.

Criterii epidemiologice

O legătură epidemiologică prin transmitere de la om la om

Clasificarea cazurilor

A. Caz posibil Orice persoană care îndeplinește criteriile clinice

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile de laborator

3.29. OREIONUL

Criterii clinice

Orice persoană cu

— febră

ȘI

cel puțin unul dintre următoarele trei:

— debut brusc al unei tumefieri dureroase, unilateral sau bilateral, a parotidei sau a altor glande salivare, fără o altă cauză aparentă;

— orhită;

— meningită.

Criterii de laborator

Cel puțin unul dintre următoarele trei:

— izolarea virusului oreionului dintr-o probă clinică;

— detectare de acid nucleic al virusului oreionului;

— apariția de anticorpi specifici împotriva virusului oreionului caracteristici infecției acute, în ser sau în salivă.

Rezultatele de laborator se interpretează în funcție de situația vaccinării.

Criterii epidemiologice

O legătură epidemiologică prin transmitere de la om la om

Clasificarea cazurilor

A. Caz posibil Orice persoană care îndeplinește criteriile clinice

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care nu a fost vaccinată recent și care îndeplinește criteriile de laborator În cazul vaccinării recente: orice persoană la care se detectează o tulpină sălbatică a virusului oreionului

3.30. TUSEA CONVULSIVĂ

Criterii clinice

Orice persoană care prezintă tuse de cel puțin două săptămâni ȘI

— cel puțin unul dintre următoarele trei: — paroxisme de tuse; — stridor inspirator; — vomă după tuse

SAU

orice persoană diagnosticată cu tuse convulsivă de către un medic

SAU

episoade apneice la sugari

Note:

Toate persoanele, inclusiv adulții, adolescenții sau copii vaccinați, se pot prezenta cu simptome atipice. Caracteristicile tusei se investighează, în special în cazurile în care tusea este paroxistică, este mai intensă în timpul nopții și nu este însoțită de febră.

Criterii de laborator

Cel puțin unul dintre următoarele trei:

(i) izolarea Bordetella pertussis dintr-o probă clinică;

(ii) detectarea de acid nucleic al Bordetella pertussis într-o probă clinică;

(iii) apariția de anticorpi specifici împotriva Bordetella pertussis.

Diagnostic direct (i-ii): Bordetella pertussis și acidul ei nucleic se izolează/detectează cel mai bine din/în probe rinofaringiene.

Diagnostic indirect (iii): dacă este posibil, se efectuează un test ELISA utilizând toxină Pertussis înalt purificată și seruri de referință OMS ca standard. Rezultatele se interpretează în funcție de situația vaccinării antipertussis. În caz de vaccinare în cursul ultimilor câțiva ani înainte de colectarea probelor, titrul de anticorpi specifici împotriva toxinei Bordetellei pertussis poate fi o consecință a sau o modificare ca urmare a vaccinării anterioare.

Criterii epidemiologice

O legătură epidemiologică prin transmitere de la om la om

Clasificarea cazurilor

A. Caz posibil Orice persoană care îndeplinește criteriile clinice

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

3.31. PESTA

Criterii clinice

Orice persoană care prezintă cel puțin una dintre următoarele forme clinice:

Pestă bubonică: — febră ȘI — debut brusc de limfadenită dureroasă

Pestă septicemică: — febră

Pestă pneumonică: — febră ȘI cel puțin unul dintre următoarele trei: — tuse; — dureri toracice; — hemoptizie.

Criterii de laborator

Cel puțin unul dintre următoarele trei:

— izolarea Yersinia pestis dintr-o probă clinică;

— detectarea de acid nucleic aparținând Yersinia pestis într-o probă clinică;

— apariția de anticorpi specifici împotriva antigenului F1 al Yersinia pestis.

Criterii epidemiologice

Cel puțin una dintre următoarele patru legături epidemiologice:

— transmitere de la om la om;

— transmitere de la animal la om;

— expunere în laborator (în cazul în care există expunere potențială la agentul pestei);

— expunere la o sursă comună.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile de laborator

3.32. INFECȚIA CU STREPTOCOCCUS PNEUMONIAE, BOALA INVAZIVĂ

Criterii clinice

Nerelevante în scop de supraveghere

Criterii de laborator

Cel puțin unul dintre următoarele trei:

— izolarea Streptococcus pneumoniae de la nivelul unui sediu care în mod normal este steril;

— detectarea de acid nucleic al Streptococcus pneumoniae la nivelul unui sediu care în mod normal este steril;

— detectarea de antigen al Streptococcus pneumoniae la nivelul unui sediu care în mod normal este steril.

Criterii epidemiologice Neaplicabil

Clasificarea cazurilor

A. Caz posibil Neaplicabil

B. Caz probabil Neaplicabil

C. Caz confirmat Orice persoană care îndeplinește criteriile de laborator

Rezistența la antimicrobiene:

Rezultatele testelor de sensibilitate la antimicrobiene se raportează în conformitate cu metodele și criteriile convenite de ECDC cu statele membre astfel cum sunt specificate de Rețeaua europeană de supraveghere a rezistenței la antimicrobiene a ECDC (EARS-Net) (15).

3.33. POLIOMIELITA ACUTĂ

Criterii clinice

Orice persoană cu vârsta < 15 ani suferind de paralizie flască acută (AFP)

SAU

orice persoană examinată de un medic care suspectează poliomielita.

Criterii de laborator

Cel puțin unul dintre următoarele trei:

— izolarea virusului poliomielitic și diferențierea intratipică – virusul poliomielitic sălbatic (WPV);

— virus poliomielitic derivat dintr-un vaccin (VPDV) (pentru VDPV, similaritate în proporție de cel puțin 85 % cu virusul vaccinal în secvențele de nucleotide din secțiunea VP1);

— virusul poliomielitic de tip Sabin: diferențiere intratipică realizată de către un laborator acreditat de OMS pentru diagnosticarea infecțiilor cu virus poliomielitic (pentru VPDV, o diferență de secvență VP1 > 1 % și de maximum 15 % în comparație cu virusul vaccinal de același serotip).

Criterii epidemiologice

Cel puțin una dintre următoarele două legături epidemiologice:

— transmitere de la om la om;

— antecedente de călătorie într-o regiune în care virusul poliomielitic este endemic sau într-o regiune în care circulația virusului poliomielitic este suspectată sau confirmată.

Clasificarea cazurilor

A. Caz posibil Orice persoană care îndeplinește criteriile clinice

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

3.34. FEBRA Q

Criterii clinice

Orice persoană care prezintă cel puțin unul dintre următoarele trei:

— febră;

— pneumonie;

— hepatită.

Criterii de laborator

Cel puțin unul dintre următoarele trei:

— izolarea Coxiella burnetii dintr-o probă clinică;

— detectarea de acid nucleic al Coxiella burnetii într-o probă clinică;

— apariția de anticorpi specifici împotriva Coxiella burnetii (IgG sau IgM faza II).

Criterii epidemiologice

Cel puțin una dintre următoarele două legături epidemiologice:

— expunere la o sursă comună;

— transmitere de la animal la om.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

3.35. RABIA

Criterii clinice

Orice persoană cu encefalomielită acută

ȘI

cel puțin două dintre următoarele șapte:

— modificări senzoriale la nivelul sediului unei mușcături de animal precedente;

— pareză sau paralizie;

— spasme ale mușchilor deglutiției;

— hidrofobie;

— delir;

— convulsii;

— anxietate.

Criterii de laborator

Cel puțin unul dintre următoarele patru:

— izolarea virusului Lyssa dintr-o probă clinică;

— detectarea de acid nucleic al virusului Lyssa într-o probă clinică (de exemplu, salivă sau țesut cerebral);

— detectarea de antigeni virali prin DFA într-o probă clinică;

— apariția de anticorpi specifici împotriva virusului Lyssa detectați prin test de neutralizare a virusului efectuat cu ser sau LCR.

Rezultatele de laborator se interpretează în funcție de situația vaccinării sau a imunizării.

Criterii epidemiologice

Cel puțin una dintre următoarele trei legături epidemiologice:

— transmitere de la animal la om (animal cu infecție suspectă sau confirmată);

— expunere la o sursă comună (același animal);

— transmitere de la om la om (de exemplu, transplant de organe).

Clasificarea cazurilor

A. Caz posibil Orice persoană care îndeplinește criteriile clinice

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

3.36. RUBEOLA

Criterii clinice

Orice persoană cu debut brusc al unei erupții maculopapuloase generalizate

ȘI

Cel puțin unul dintre următoarele cinci:

— adenopatie cervicală;

— adenopatie suboccipitală;

— adenopatie retroauriculară;

— artralgii;

— artrită.

Criterii de laborator

Cel puțin unul dintre următoarele patru:

— izolarea virusului rubeolei dintr-o probă clinică;

— detectarea de acid nucleic al virusului rubeolei într-o probă clinică;

— detectarea de anticorpi IgM împotriva virusului rubeolei (*1);

— seroconversie a anticorpilor IgG împotriva virusului rubeolei sau creștere semnificativă a titrului de anticorpi IgG împotriva virusului rubeolei în perechi de probe testate în paralel.

Rezultatele de laborator se interpretează în funcție de situația vaccinării (posibila persistență a anticorpilor IgM după vaccinare).

Criterii epidemiologice

O legătură epidemiologică cu un caz confirmat

Clasificarea cazurilor

A. Caz posibil Orice persoană care îndeplinește criteriile clinice

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și criteriile de laborator care nu a fost vaccinată recent. În caz de vaccinare recentă, o persoană care îndeplinește criteriile clinice și la care se detectează o tulpină sălbatică a virusului rubeolei este considerată un caz confirmat.

Notă: Când în cursul sarcinii se suspectează rubeola, pentru tratamentul cazului este necesară o confirmare suplimentară a unor rezultate pozitive ale testelor de detectare a IgM împotriva virusului rubeolei (de exemplu, un test de aviditate de detectare a IgG specifice virusului rubeolei, IgM specifice virusului rubeolei și o comparație a nivelurilor de IgG specifice virusului rubeolei pe perechi de ser efectuată într-un laborator de referință).

3.37. SINDROMUL RUBEOLEI CONGENITALE

Criterii clinice

Rubeolă congenitală (CRI)

Nu se pot defini criterii clinice pentru CRI

Sindromul rubeolei congenitale (SRC)

Orice sugar < 1 an sau orice făt născut mort care prezintă:

cel puțin două dintre afecțiunile de la categoria (A)

SAU

una din categoria (A) și una din categoria (B)

(A)

— cataractă (uni- sau bilaterală);

— glaucom congenital;

— cardiopatie congenitală;

— hipoacuzie;

— retinopatie pigmentară;

(B)

— purpură;

— splenomegalie;

— microcefalie;

— dezvoltare întârziată;

— meningoencefalită;

— opacitate osoasă diminuată la examenul radiologic;

— icter care debutează în primele 24 de ore de la naștere.

Criterii de laborator

Cel puțin unul dintre următoarele patru:

— izolarea virusului rubeolei dintr-o probă clinică;

— detectarea de acid nucleic al virusului rubeolei;

— apariția de anticorpi specifici împotriva virusului rubeolei (IgM);

— persistența anticorpilor IgG împotriva rubeolei între vârsta de 6 și 12 luni (cel puțin două probe cu o concentrație similară de anticorpi IgG împotriva virusului rubeolei).

Rezultatele de laborator se interpretează în funcție de situația vaccinării.

Criterii epidemiologice

Orice sugar sau făt născut mort proveniți de la o mamă cu infecție rubeolică confirmată prin teste de laborator în cursul sarcinii, prin transmitere de la om la om (transmitere verticală)

Clasificarea cazurilor de rubeolă congenitală

A. Caz posibil Neaplicabil

B. Caz probabil Orice făt născut mort sau orice sugar care nu a fost testat SAU are rezultate de laborator negative și care prezintă cel puțin unul dintre următoarele două: — o legătură epidemiologică ȘI cel puțin una dintre afecțiunile de la categoria „A” din cadrul criteriilor clinice pentru CRS; — îndeplinirea criteriilor clinice pentru CRS.

C. Caz confirmat Orice făt născut mort care îndeplinește criteriile de laborator SAU orice sugar care îndeplinește criteriile de laborator ȘI care prezintă cel puțin unul dintre următoarele două: — o legătură epidemiologică; — cel puțin una dintre afecțiunile de la categoria „A” din cadrul criteriilor clinice pentru CRS.

3.38. ENTERITA CAUZATĂ DE SALMONELLA

Criterii clinice

Orice persoană care prezintă cel puțin unul dintre următoarele patru:

— diaree;

— febră;

— durere abdominală;

— vărsături.

Criterii de laborator

Cel puțin unul dintre următoarele două:

— izolarea Salmonella (alta decât S. Typhi sau S. Paratyphi) dintr-o probă clinică;

— detectarea de acidul nucleic al Salmonella (alta decât S. Typhi sau S. Paratyphi) dintr-o probă clinică.

Notă: Testarea sensibilității la antimicrobiene a Salmonella enterica se efectuează pe un subset de izolate reprezentative.

Criterii epidemiologice

Cel puțin una dintre următoarele cinci legături epidemiologice:

— transmitere de la om la om;

— expunere la o sursă comună;

— transmitere de la animal la om;

— expunere la alimente/apă potabilă contaminate;

— expunere la mediu.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

Rezistență la antimicrobiene

Rezultatele testelor de sensibilitate trebuie raportate în conformitate cu metodele și cu criteriile convenite de ECDC cu statele membre, astfel cum sunt specificate în protocolul UE privind monitorizarea armonizată a rezistenței la antimicrobiene a tulpinilor de Salmonella și Campylobacter izolate de la oameni (16).

3.39. SINDROMUL RESPIRATOR ACUT SEVER [SARS]

Criterii clinice

Orice persoană cu febră sau cu antecedente de febră

ȘI

cel puțin unul dintre următoarele trei:

— tuse;

— dificultăți respiratorii;

— dispnee

ȘI

cel puțin unul dintre următoarele patru:

— semne radiografice de pneumonie;

— semne radiografice de sindrom de detresă respiratorie acută;

— diagnostic de pneumonie stabilit prin autopsie;

— diagnostic de sindrom de detresă respiratorie acută stabilit prin autopsie

ȘI.

lipsa unui diagnostic alternativ care să explice pe deplin afecțiunea

Criterii de laborator

Criterii de laborator pentru confirmarea unui caz

Cel puțin unul dintre următoarele trei:

— izolarea virusului în cultură celulară din orice probă clinică și identificarea SARS-CoV prin utilizarea unei metode precum RT-PCR;

— detectarea de acid nucleic al SARS-CoV în cel puțin unul dintre următoarele trei: — cel puțin două probe clinice diferite (de exemplu, exsudat rinofaringian și scaun); — aceeași probă clinică recoltată în două sau mai multe ocazii în decursul bolii (de exemplu, aspirate rinofaringiene secvențiale); — două teste diferite sau RT-PCR repetată utilizând la fiecare testare un nou extract de RNA din proba clinică originală;

— apariția de anticorpi specifici împotriva SARS-CoV detectată printr-una dintre următoarele două: — seroconversie prin ELISA sau IFA în serul din faza acută și serul din faza de convalescență, testate în paralel; — creștere de patru ori sau mai mare a titrului de anticorpi între serul din faza acută și serul din faza de convalescență, testate în paralel.

Criterii de laborator pentru un caz probabil

Cel puțin unul dintre următoarele două:

— un singur test pozitiv pentru anticorpi împotriva SARS-CoV;

— un rezultat PCR pozitiv pentru SARS-CoV într-o singură probă clinică și la o singură testare.

Criterii epidemiologice

Cel puțin unul dintre următoarele trei:

— orice persoană care prezintă cel puțin unul dintre următoarele trei: — angajat într-un loc de muncă asociat cu un risc crescut de expunere la SARS-CoV (de exemplu, într-un laborator în care se lucrează cu virusuri SARS-CoV vii sau cu virusuri similare SARS-CoV vii sau în care se păstrează probe clinice infectate cu SARS-CoV; persoane care sunt expuse la animale sălbatice sau la alte animale considerate ca fiind rezervor de SARS-CoV, la excrementele sau la secrețiile lor, etc.); — contact apropiat (17) cu una sau mai multe persoane cu SARS confirmat sau în curs de examinare pentru suspiciune de SARS; — antecedente de călătorie sau ședere într-o zonă în care a existat un focar epidemic de SARS;

— doi sau mai mulți membri ai personalului medical (18) din aceeași unitate medicală care prezintă semne clinice de SARS debutat în aceeași perioadă de 10 zile;

— trei sau mai multe persoane (membri ai personalului medical și/sau pacienți și/sau vizitatori) care prezintă semne clinice de SARS debutat în aceeași perioadă de 10 zile, având o legătură epidemiologică cu aceeași unitate medicală.

Clasificarea cazurilor pentru perioada interepidemică

Se aplică, de asemenea, unui focar epidemic dintr-o țară sau zonă neafectate.

A. Caz posibil Orice persoană care îndeplinește criteriile clinice și care are o legătură epidemiologică

B. Caz probabil Orice persoană care îndeplinește criteriile clinice și prezintă o legătură epidemiologică și îndeplinește criteriile de laborator pentru un caz probabil

C. Caz confirmat la nivel național Orice persoană care îndeplinește criteriile clinice și de laborator pentru confirmarea unui caz în situația în care testarea s-a realizat într-un laborator național de referință

D. Caz confirmat Orice persoană care îndeplinește criteriile clinice și criteriile de laborator pentru confirmarea unui caz în situația în care testarea s-a realizat într-un laborator de referință și de verificare a SARS din rețeaua OMS

Clasificarea cazurilor în cursul unui focar epidemic

Se aplică în cursul unui focar epidemic într-o țară/zonă în care cel puțin o persoană a fost confirmată prin metode de laborator în cadrul unui laborator de referință și de verificare a SARS din rețeaua OMS

A. Caz posibil Orice persoană care îndeplinește criteriile clinice

B. Caz probabil Orice persoană care îndeplinește criteriile clinice și care are o legătură epidemiologică cu un caz confirmat la nivel național sau cu un caz confirmat

C. Caz confirmat la nivel național Orice persoană care îndeplinește criteriile clinice și de laborator pentru confirmarea unui caz în situația în care testarea s-a realizat într-un laborator național de referință

D. Caz confirmat Unul dintre următoarele trei: — orice persoană care îndeplinește criteriile clinice și criteriile de laborator pentru confirmarea unui caz în situația în care testarea s-a realizat într-un laborator de referință și de verificare a SARS din rețeaua OMS; — orice caz confirmat la nivel național cu o legătură epidemiologică cu un lanț de transmitere în situația în care cel puțin un caz a fost verificat în mod independent de către un laborator de referință și de verificare a SARS din rețeaua OMS; — orice persoană care îndeplinește criteriile clinice și criteriile de laborator pentru un caz probabil cu o legătură epidemiologică cu un lanț de transmitere în situația în care cel puțin un caz a fost verificat în mod independent de către un laborator de referință și de verificare a SARS din rețeaua OMS.

3.40. INFECȚIE CU E. COLI PRODUCĂTOARE DE TOXINĂ SHIGA/VEROCITOTOXINĂ (STEC/VTEC), INCLUSIV SINDROMUL HEMOLITIC-UREMIC (HUS)

Criterii clinice

Diaree cauzată de STEC/VTEC

Orice persoană care prezintă cel puțin unul dintre următoarele două:

— diaree;

— durere abdominală.

HUS

Orice persoană cu insuficiență renală acută care prezintă cel puțin unul dintre următoarele două:

— anemie hemolitică microangiopatică;

— trombocitopenie.

Criterii de laborator

Cel puțin unul dintre următoarele patru:

— izolarea/cultivarea Escherichia coli producătoare de toxină Shiga/verocitotoxină sau care are o genă sau gene stx1/vtx1 sau stx2/vtx2;

— izolarea Escherichia coli O157 care nu fermentează sorbitol (NSF) (fără teste de detectare a toxinelor sau a genelor care codifică toxine);

— detectarea directă de acid nucleic al genelor stx1/vtx1 sau stx2/vtx2;

— detectarea directă a toxinei Shiga libere/verocitotoxinei libere în fecale.

Doar în cazul HUS, următorul criteriu de laborator poate fi folosit pentru a confirma STEC/VTEC:

— apariția de anticorpi specifici de serogrup împotriva Escherichia coli (LPS).

Criterii epidemiologice

Cel puțin una dintre următoarele cinci legături epidemiologice:

— transmitere de la om la om;

— expunere la o sursă comună;

— transmitere de la animal la om;

— expunere la alimente/apă potabilă contaminate;

— expunere la mediu.

Clasificarea cazurilor

A. Caz posibil de HUS asociat STEC Orice persoană care îndeplinește criteriile clinice pentru HUS

B. Caz probabil de STEC/VTEC Orice persoană care îndeplinește criteriile clinice și care are o legătură epidemiologică

C. Caz confirmat de STEC/VTEC Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.41. SHIGELOZA

Criterii clinice

Orice persoană care prezintă cel puțin unul dintre următoarele patru:

— diaree;

— febră;

— vărsături;

— durere abdominală.

Criterii de laborator

Pentru un caz confirmat:

— izolarea Shigella spp. dintr-o probă clinică

Pentru un caz probabil:

— detectarea de acid nucleic al Shigella spp. într-o probă clinică.

Notă: Dacă este posibil, se efectuează testarea sensibilității la antimicrobiene a Shigella.

Criterii epidemiologice

Cel puțin una dintre următoarele patru legături epidemiologice:

— transmitere de la om la om;

— expunere la o sursă comună;

— expunere la alimente/apă potabilă contaminate;

— expunere la mediu.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică SAU orice persoană care îndeplinește criteriile clinice și criteriile de laborator pentru un caz probabil

C. Caz confirmat Orice persoană care îndeplinește criteriile clinice și criteriile de laborator pentru un caz confirmat

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

Rezistență la antimicrobiene

Rezultatele testelor de sensibilitate la antimicrobiene se raportează în conformitate cu metodele și criteriile convenite de ECDC cu statele membre.

3.42. VARIOLA

Criterii clinice

Orice persoană care prezintă cel puțin unul dintre următoarele două:

— febră

ȘI

erupție constând în vezicule sau pustule dure în același stadiu de evoluție, cu o distribuție centrifugă

— tablou clinic atipic, definit ca cel puțin unul dintre următoarele patru: — leziuni hemoragice; — leziuni catifelate plate care nu se transformă în vezicule; — variolă fără erupție; — tip ușor.

Criterii de laborator

Criterii de laborator pentru confirmarea unui caz

Cel puțin unul dintre următoarele două teste de laborator:

— izolarea virusului variolei dintr-o probă clinică, urmată de secvențiere (numai laboratoarele desemnate P4);

— detectarea de acid nucleic al virusului variolei într-o probă clinică, urmată de secvențiere.

Rezultatele de laborator se interpretează în funcție de situația vaccinării.

Criterii de laborator pentru un caz probabil

— identificarea particulelor de ortopoxvirus prin EM.

Criterii epidemiologice

Cel puțin una dintre următoarele două legături epidemiologice:

— transmitere de la om la om;

— expunere în laborator (în cazul în care există riscul expunerii la virusul variolei).

Clasificarea cazurilor

A. Caz posibil Orice persoană care îndeplinește criteriile clinice

B. Caz probabil Orice persoană care îndeplinește criteriile clinice și care prezintă cel puțin unul dintre următoarele două: — o legătură epidemiologică cu un caz uman confirmat, prin transmitere de la om la om; — îndeplinirea criteriilor de laborator pentru un caz probabil.

C. Caz confirmat Orice persoană care îndeplinește criteriile de laborator pentru confirmarea unui caz În cursul unui focar epidemic: orice persoană care îndeplinește criteriile clinice și care are o legătură epidemiologică

3.43. SIFILISUL

Criterii clinice

Sifilisul primar

Orice persoană care prezintă una sau mai multe șancre (de obicei nedureroase) în zona genitală, perineală, anală sau la nivelul mucoasei bucale sau faringiene sau într-o altă zonă extragenitală

Sifilisul secundar

Orice persoană cu cel puțin unul dintre următoarele cinci:

— erupție maculopapuloasă difuză, care adesea afectează palmele și plantele;

— limfadenopatie generalizată;

— condiloame plate;

— enantem;

— alopecie difuză.

Sifilisul latent timpuriu (< 1 an)

Absența simptomelor și antecedente de simptome compatibile cu cele din fazele timpurii de sifilis în decursul celor 12 luni anterioare

De menționat că manifestările neurologice și oculare pot apărea în orice stadiu al sifilisului.

De menționat că supravegherea UE/SEE nu vizează cazurile de sifilis latent târziu (> 1 an).

Criterii de laborator

Cel puțin unul dintre următoarele:

— demonstrarea prezenței Treponema pallidum în exsudatele leziunilor sau în țesuturi prin examen microscopic pe fond întunecat;

— demonstrarea prezenței Treponema pallidum în exsudatele leziunilor sau în țesuturi prin DFA;

— demonstrarea prezenței Treponema în exsudatele leziunilor sau în țesuturi prin tehnici de amplificare a acidului nucleic (NAAT);

— detectarea anticorpilor împotriva Treponema pallidum printr-un test de screening (TPHA, TPPA sau EIA) ȘI detectarea suplimentară a anticorpilor TP-IgM (de exemplu, IgM-ELISA sau imunoblot sau 19S-IgM-FTA-abs) SAU a anticorpilor non-TP (de exemplu, VDRL, RPR).

Criterii epidemiologice

Sifilisul primar/secundar

O legătură epidemiologică prin transmitere de la om la om (contact sexual)

Sifilisul latent timpuriu

O legătură epidemiologică prin transmitere de la om la om (contact sexual) în decursul celor 12 luni anterioare

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile de laborator pentru confirmarea unui caz

3.44. SIFILISUL CONGENITAL

Criterii clinice

Orice sugar < 2 ani care prezintă cel puțin unul dintre următoarele zece:

— hepatosplenomegalie;

— leziuni cutanate și ale mucoaselor;

— condiloame plate;

— rinită persistentă;

— icter;

— pseudoparalizie (cauzată de periostită sau de osteocondrită);

— afectarea sistemului nervos central;

— anemie;

— sindrom nefrotic;

— malnutriție.

Criterii de laborator

Criterii de laborator pentru confirmarea unui caz

Cel puțin unul dintre următoarele trei:

— demonstrarea prezenței Treponema pallidum prin examen microscopic pe fond întunecat în cordonul ombilical, placentă, secreție nazală sau într-o probă dintr-o leziune cutanată;

— demonstrarea prezenței Treponema pallidum prin DFA-TP în cordonul ombilical, placentă, secreție nazală sau într-o probă dintr-o leziune cutanată;

— detectarea IgM specifice împotriva Treponema pallidum (FTA-abs, EIA)

ȘI un test nontreponemal pozitiv (VDRL, RPR) realizat cu serul copilului.

Criterii de laborator pentru un caz probabil

Cel puțin unul dintre următoarele trei:

— rezultat pozitiv la testul VDRL-LCR;

— teste serologice treponemale și nontreponemale pozitive realizate cu serul mamei;

— titrul anticorpilor nontreponemali al copilului este de cel puțin patru ori mai mare decât titrul anticorpilor din serul mamei.

Criterii epidemiologice

Orice sugar cu o legătură epidemiologică prin transmitere de la om la om (transmitere verticală)

Clasificarea cazurilor

A. Caz posibil Neaplicabil

B. Caz probabil Orice sugar sau copil care îndeplinește criteriile clinice și care prezintă cel puțin unul dintre următoarele două: — o legătură epidemiologică; — îndeplinirea criteriilor de laborator pentru un caz probabil.

C. Caz confirmat Orice sugar care îndeplinește criteriile de laborator pentru confirmarea cazurilor

3.45. TETANOS

Criterii clinice

Orice persoană cu debut acut a cel puțin două dintre următoarele trei:

— contracții musculare dureroase, în special a mușchilor maseteri și ai gâtului, soldate cu spasme faciale cunoscute sub numele de trismus și „risus sardonicus”;

— contracții musculare dureroase ale mușchilor trunchiului;

— spasme generalizate, accese frecvente de opistotonus.

Criterii de laborator Neaplicabil

Criterii epidemiologice Neaplicabil

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice în absența unui diagnostic mai probabil

C. Caz confirmat Neaplicabil

3.46. ENCEFALITA VIRALĂ TRANSMISĂ DE CĂPUȘE

Criterii clinice

Orice persoană cu simptome de inflamație a CNS (de exemplu, meningită, meningoencefalită, encefalomielită, encefaloradiculită)

Criterii de laborator (19)

Criterii de laborator pentru confirmarea unui caz:

Cel puțin unul dintre următoarele cinci:

— anticorpi IgM ȘI IgG în sânge specifici împotriva virusului ETC;

— anticorpi IgM în LCR specifici împotriva virusului ETC;

— seroconversie sau creștere de patru ori a anticorpilor specifici împotriva virusului ETC în perechi de probe de ser;

— detectarea de acid nucleic al virusului ETC într-o probă clinică;

— izolarea virusului ETC dintr-o probă clinică.

Criterii de laborator pentru un caz probabil:

Detectarea de anticorpi IgM specifici împotriva virusului ETC într-o singură probă de ser

Criterii epidemiologice

Expunere la o sursă comună (produse lactate nepasteurizate)

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și criteriile de laborator pentru un caz probabil, SAU orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator pentru confirmarea unui caz

Notă: Rezultatele serologice se interpretează în funcție de expunerea anterioară la alte infecții cu flavivirusuri și de situația vaccinării împotriva flavivirusurilor. Cazurile confirmate în astfel de situații se validează prin testul de neutralizare a serului sau prin alte teste echivalente.

3.47. TOXOPLASMOZA CONGENITALĂ

Criterii clinice

Nerelevante în scop de supraveghere

Criterii de laborator

Cel puțin unul dintre următoarele patru:

— demonstrarea prezenței Toxoplasma gondii în lichide sau țesuturi corporale;

— detectarea de acid nucleic al Toxoplasma gondii într-o probă clinică;

— apariția de anticorpi specifici împotriva Toxoplasma gondii (IgM, IgG, IgA) la un nou-născut;

— titruri stabile de anticorpi IgG împotriva Toxoplasma gondii la un sugar (vârsta < 12 luni).

Criterii epidemiologice Neaplicabil

Clasificarea cazurilor

A. Caz posibil Neaplicabil

B. Caz probabil Neaplicabil

C. Caz confirmat Orice sugar care îndeplinește criteriile de laborator

3.48. TRICHINELOZA

Criterii clinice

Orice persoană care manifestă cel puțin trei dintre următoarele șase:

— febră;

— sensibilitate și dureri musculare;

— diaree;

— edem facial;

— eozinofilie;

— hemoragii subconjunctivale, subunghiale și retiniene.

Criterii de laborator

Cel puțin unul dintre următoarele două:

— demonstrarea prezenței larvelor de Trichinella în țesut obținut prin biopsie musculară;

— apariția de anticorpi specifici împotriva Trichinella (test IFA, ELISA sau Western Blot).

Criterii epidemiologice

Cel puțin una dintre următoarele două legături epidemiologice:

— expunere la alimente contaminate (carne);

— expunere la o sursă comună

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și criteriile de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.49. TUBERCULOZA

Criterii clinice

Orice persoană care prezintă următoarele două:

— semne, simptome și/sau semne radiologice compatibile cu tuberculoza activă la nivelul oricărui sediu ȘI

— decizia unui clinician de a trata pacientul printr-o cură completă de terapie antituberculoasă

SAU

un caz descoperit post mortem prezentând modificări patologice compatibile cu tuberculoza activă care ar fi necesitat tratament antituberculos cu antibiotice în cazul în care pacientul ar fi fost diagnosticat înainte de deces.

Criterii de laborator

Criterii de laborator pentru confirmarea unui caz

Cel puțin unul dintre următoarele două:

— izolarea complexului Mycobacterium tuberculosis (excluzând Mycobacterium bovis-BCG) dintr-o probă clinică;

— detectarea de acid nucleic al complexului Mycobacterium tuberculosis într-o probă clinică ȘI microscopie pozitivă pentru bacili acidorezistenți sau pentru bacili echivalenți care se colorează cu substanțe fluorescente la microscopie optică.

Criterii de laborator pentru un caz probabil

Cel puțin unul dintre următoarele trei:

— microscopie pozitivă pentru bacili acidorezistenți sau pentru bacili echivalenți care se colorează cu substanțe fluorescente la microscopia optică;

— detectarea de acid nucleic al complexului Mycobacterium tuberculosis într-o probă clinică;

— aspect histologic de granulom.

Criterii epidemiologice Neaplicabil

Clasificarea cazurilor

A. Caz posibil Orice persoană care îndeplinește criteriile clinice

B. Caz probabil Orice persoană care îndeplinește criteriile clinice și criteriile de laborator pentru un caz probabil

C. Caz confirmat Orice persoană care îndeplinește criteriile clinice și de laborator pentru confirmarea cazului

Rezistență la antimicrobiene

Rezultatele testelor de sensibilitate la antimicrobiene se raportează în conformitate cu metodele și criteriile convenite de ECDC cu statele membre astfel cum sunt specificate de Rețeaua europeană a laboratoarelor de referință pentru tuberculoză și de Rețeaua europeană de supraveghere a tuberculozei (20).

3.50. TULAREMIA

Criterii clinice

Orice persoană care prezintă cel puțin una dintre următoarele forme clinice:

Tularemia ulceroglandulară — ulcer cutanat ȘI — limfadenopatie regională.

Tularemia glandulară — noduli limfatici măriți și dureroși fără ulcer aparent

Tularemia oculoglandulară — conjunctivită ȘI — limfadenopatie regională.

Tularemia orofaringiană — limfadenopatie cervicală ȘI cel puțin unul dintre următoarele trei: — stomatită; — faringită; — amigdalită.

Tularemia intestinală Cel puțin unul dintre următoarele trei: — durere abdominală; — vărsături; — diaree.

Tularemia pulmonară — pneumonie

Tularemia tifoidală Cel puțin unul dintre următoarele două: — febră fără semne și simptome timpurii de localizare; — septicemie.

Criterii de laborator

Cel puțin unul dintre următoarele trei:

— izolarea Francisella tularensis dintr-o probă clinică;

— detectarea de acid nucleic al Francisella tularensis într-o probă clinică;

— apariția de anticorpi specifici împotriva Francisella tularensis.

Criterii epidemiologice

Cel puțin una dintre următoarele trei legături epidemiologice:

— expunere la o sursă comună;

— transmitere de la animal la om;

— expunere la alimente/apă potabilă contaminate.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

3.51. FEBRELE TIFOIDĂ ȘI PARATIFOIDĂ

Criterii clinice

Orice persoană care prezintă cel puțin unul dintre următoarele două:

— debut de febră persistentă SAU

— cel puțin unul dintre următoarele patru: — cefalee; — bradicardie relativă; — tuse neproductivă; — diaree, constipație, indispoziție sau durere abdominală.

Criterii de laborator

Cel puțin unul dintre următoarele două:

— Izolare a Salmonella Typhi sau Paratyphi dintr-o probă clinică

— Detectarea de acid nucleic aparținând Salmonella Typhi sau Paratyphi într-o probă clinică

Criterii epidemiologice

Cel puțin una dintre următoarele trei legături epidemiologice:

— expunere la o sursă comună;

— transmitere de la om la om;

— expunere la alimente/apă potabilă contaminate.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.52. FEBRELE HEMORAGICE VIRALE (VHF)

Criterii clinice

Orice persoană care prezintă cel puțin unul dintre următoarele două:

— febră;

— manifestări hemoragice de diferite forme care pot determina insuficiență multiorganică.

Criterii de laborator

Cel puțin unul dintre următoarele două:

— izolarea unui virus specific dintr-o probă clinică;

— detectarea de acid nucleic specific într-o probă clinică și genotipare.

Criterii epidemiologice

Cel puțin unul dintre următoarele:

— călătorie în ultimele 21 de zile într-o regiune în care se cunosc sau se presupune că au existat cazuri de VHF;

— expunere în ultimele 21 de zile la un caz probabil sau confirmat de VHF al cărui debut a fost în ultimele 6 luni.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

3.53. INFECȚIA CU VIRUSUL WEST NILE (WNV)

Criterii clinice

Cel puțin unul dintre următoarele trei:

— orice persoană cu febră;

— encefalită;

— meningită.

Criterii de laborator

Teste de laborator pentru confirmarea cazului

Cel puțin unul dintre următoarele patru:

— izolarea WNV din sânge sau LCR;

— detectarea de acid nucleic al WNV în sânge sau LCR;

— apariția de anticorpi specifici împotriva WNV (IgM) în LCR;

— titru mare de IgM anti-WNV ȘI detectarea IgG anti-WNV ȘI confirmare prin neutralizare.

Test de laborator pentru un caz probabil

Apariția de anticorpi specifici împotriva WNV în ser

Rezultatele de laborator se interpretează în funcție de situația vaccinării împotriva flavivirusului

Criterii epidemiologice

Cel puțin una dintre următoarele două legături epidemiologice:

— transmitere de la animal la om (persoane care locuiesc, au vizitat sau au fost expuse la înțepături de țânțar într-o zonă în care WNV este endemic la cai sau la păsări);

— transmitere de la om la om (transmitere verticală, transfuzii de sânge, transplanturi).

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice ȘI care prezintă cel puțin unul dintre următoarele două: — o legătură epidemiologică; — un test de laborator pentru un caz probabil.

C. Caz confirmat Orice persoană care îndeplinește criteriile de laborator pentru confirmarea unui caz

Notă: Rezultatele serologice se interpretează în funcție de expunerea anterioară la alte infecții cu flavivirusuri și de situația vaccinării împotriva flavivirusurilor. Cazurile confirmate în astfel de situații se validează prin testul de neutralizare a serului sau prin alte teste echivalente.

3.54. FEBRA GALBENĂ

Criterii clinice

Orice persoană cu febră

ȘI

cel puțin unul dintre următoarele două:

— icter;

— hemoragie generalizată.

Criterii de laborator

Cel puțin unul dintre următoarele cinci:

— izolarea virusului febrei galbene dintr-o probă clinică;

— detectarea de acid nucleic al virusului febrei galbene;

— detectarea de antigen al virusului febrei galbene;

— apariția de anticorpi specifici împotriva virusului febrei galbene;

— demonstrarea prezenței unor leziuni tipice la examenul histopatologic hepatic efectuat post-mortem.

Criterii epidemiologice

Călătorie în săptămâna precedentă într-o regiune în care se cunosc sau se presupune că au existat cazuri de febră galbenă

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care nu a fost vaccinată recent și care îndeplinește criteriile clinice și criteriile de laborator În cazul vaccinării recente, o persoană la care s-a detectat o tulpină sălbatică a virusului febrei galbene

Notă: Rezultatele serologice se interpretează în funcție de expunerea anterioară la alte infecții cu flavivirusuri și de situația vaccinării împotriva flavivirusurilor. Cazurile confirmate în astfel de situații se validează prin testul de neutralizare a serului sau prin alte teste echivalente.

3.55. ENTERITA CAUZATĂ DE YERSINIA ENTEROCOLITICA SAU DE YERSINIA PSEUDOTUBERCULOSIS

Criterii clinice

Orice persoană cu cel puțin unul dintre următoarele cinci:

— febră;

— diaree;

— vărsături;

— durere abdominală (pseudoapendicită);

— tenesme rectale.

Criterii de laborator

Cel puțin unul dintre următoarele două:

— izolarea Yersinia enterocolitica sau Yersinia pseudotuberculosis patogene pentru om dintr-o probă clinică;

— detectarea genelor responsabile de virulența Y. enterocolitica sau Y. pseudotuberculosis într-o probă clinică.

Criterii epidemiologice

Cel puțin una dintre următoarele patru legături epidemiologice:

— transmitere de la om la om;

— expunere la o sursă comună;

— transmitere de la animal la om;

— expunerea la alimente contaminate.

Clasificarea cazurilor

A. Caz posibil Neaplicabil

B. Caz probabil Orice persoană care îndeplinește criteriile clinice și care are o legătură epidemiologică

C. Caz confirmat Orice persoană care îndeplinește criteriile clinice și de laborator

Notă: În cazul în care sistemul național de supraveghere nu captează simptome clinice, toate persoanele afectate confirmate prin teste de laborator se raportează ca fiind cazuri confirmate.

3.56. BOALA CAUZATĂ DE VIRUSUL ZIKA

Criterii clinice

— o persoană care prezintă o erupție.

Criterii de laborator

A. Caz confirmat

Cel puțin unul dintre următoarele:

— detectarea de acid nucleic aparținând virusului Zika într-o probă clinică;

— detectarea de antigen aparținând virusului Zika într-o probă clinică;

— izolarea virusului Zika dintr-o probă clinică;

— detectarea de anticorpi IgM specifici virusului Zika în ser (seruri) ȘI confirmare prin teste de neutralizare;

— seroconversie sau creștere de patru ori a titrului de anticorpi specifici virusului Zika în probe-pereche de ser.

B. Caz probabil

— detectarea de anticorpi IgM specifici virusului Zika într-o probă de ser.

Criterii epidemiologice

Antecedente de călătorie sau de ședere într-o zonă cu transmitere continuă documentată a virusului Zika în perioada de două săptămâni înainte de debutul simptomelor

SAU

contact sexual cu o persoană expusă recent la sau confirmată ca suferind de infecție cauzată de virusul Zika.

Clasificarea cazurilor

A. Caz posibil Neaplicabil

B. Caz probabil O persoană care îndeplinește criteriile clinice și epidemiologice, precum și criteriile de laborator pentru un caz probabil.

C. Caz confirmat O persoană care îndeplinește criteriile de laborator pentru un caz confirmat.

Notă: Rezultatele serologice se interpretează în funcție de expunerea anterioară la alte infecții cu flavivirusuri și de situația vaccinării împotriva flavivirusurilor. Cazurile confirmate în astfel de situații se validează prin testul de neutralizare a serului sau prin alte teste echivalente.

3.57. BOALA CONGENITALĂ CAUZATĂ DE VIRUSUL ZIKA

Criterii clinice

— Un sugar sau făt cu microcefalie sau cu calcificări intracraniene sau cu alte anomalii ale sistemului nervos central.

Criterii de laborator

A. Caz confirmat

— detectarea de acid nucleic aparținând virusului Zika într-o probă clinică;

— detectarea de antigen aparținând virusului Zika într-o probă clinică;

— izolarea virusului Zika dintr-o probă clinică;

— detectarea anticorpilor IgM specifici virusului Zika în ser, în lichidul cefalorahidian (LCR) sau în lichidul amniotic.

Criterii epidemiologice

Mamă cu infecția confirmată cauzată de virusul Zika în timpul sarcinii.

Clasificarea cazurilor

A. Caz probabil Un sugar sau făt care îndeplinește criteriile clinice și care are o legătură epidemiologică.

B. Caz confirmat Un sugar sau făt care îndeplinește criteriile clinice și criteriile de laborator.

4. DEFINIȚIILE DE CAZ PENTRU PROBLEMELE SPECIALE DE SĂNĂTATE

4.1. DEFINIȚIA GENERALĂ A UNUI CAZ DE INFECȚIE NOSOCOMIALĂ [SAU „INFECȚIE ASOCIATĂ ASISTENȚEI MEDICALE” (HAI)]

O infecție nosocomială asociată spitalizării actuale este definită ca o infecție care corespunde uneia dintre definițiile de caz ȘI

— debutul simptomelor a fost în ziua 3 sau mai târziu (data internării = ziua 1) a spitalizării actuale SAU

— pacientul a fost supus unei intervenții chirurgicale în ziua 1 sau ziua 2 și prezintă